הסכם לתשלום שכר טרחה – ערעור לעליון
שנערך ונחתם בתל-אביב ביום _________ בחודש ___________ שנה __________

     בין   : בנימין קסטנבוים ו/או שרה קסטנבוים (להלן: "הלקוח") מצד אחד

     לבין : עו"ד אריאל פרייברג (להלן: "עוה"ד) מצד שני

היות והלקוח פנה אל עוה"ד ובקשו לטפל עבורו בהגשת ערעור לבית המשפט העליון על החלטת בית המשפט המחוזי (מרכז) בהליך ת"א 35630-04-21 פלוני נ' כרמיה בע"מ ואח', ועוה"ד ניאות ליטול על עצמו את הטיפול בעניינו של הלקוח, כאמור לעיל, הכל בכפוף לתניות הסכם זה;

לפיכך הוסכם בין הצדדים כדלקמן: 

1. הוסכם בין הלקוח ועוה"ד שתשלום שכר טרחת עורך הדין ישולם לעוה"ד, כדלקמן:

1. תשלום בסך 30,000 ₪ בתוספת מע"מ ישולמו לאחר תחילת העבודה ועד 10 ימים לפני מועד הגשת הערעור והבקשה לעיכוב ביצוע לעליון.
2. תשלום עבור כל ישיבת בית משפט ו/או פגישה ו/או ישיבת גישור בסך של 2,500 ₪ בתוספת מע"מ ישולם לפני כל ישיבה.
3. תשלום בסך של 10,000 ₪ בתוספת מע"מ לאחר מתן החלטה בבקשה לעיכוב וביצוע או לאחר קבלת מועד לדיון ו/או לתגובה – התשלום ישולם בהתאם למועד המוקדם מביניהם.
4. תשלום בסך 15,000 ₪ בתוספת מע"מ עד יום לפני מועד הדיון בבית המשפט העליון.
2. האמור לעיל הינו שכר הטרחה הבסיסי בגין הגשת הערעור לעליון ללא קשר לתוצאותיו יהיו אשר יהיו.
3. בנוסף, ישלם הלקוח שכר טרחה תלוי הצלחה כדלקמן:
1. סך של 5% בתוספת מע"מ על כל הפחתה בסך של 50,000 ₪ מהסכום שנקבע בפסה"ד מושא הערעור.
2. סך של 5% בנוסף לאמור בסעיף א. דלעיל על כל הפחתה בסך של  300,000 ₪.
4. ככל והתיק יוחזר לערכאה הדיונית ישלם הלקוח סך של 2,500 ₪ על החזרת התיק וכל דיון ו/או פגישה ו/או ישיבה ו/או הגשה בנוסף לאמור לעיל.
5. הוצאות הזמנת תיקים רפואיים ו/או אחרים יחולו על הלקוח בלבד.
6. שכ"ט עו"ד שנפסק ע"י ביהמ"ש, לרבות בהחלטות ביניים יהיה שייך לעוה"ד ללא כל קשר לאמור בסעיפים 1-2 דלעיל.
7. הוצאות כלשהן אשר יפסקו לזכות הלקוח במסגרת ההליך יחולקו בחלקים שווים בין הלקוח לבין עורך הדין.
8. במידה והלקוח יחליט להפסיק את הטיפול ע"י עוה"ד, יהיה רשאי הוא לעשות כן בהודעה מפורשת, ובתנאי שהתשלום הראשוני לעוה"ד כמפורט בסעיף 1.א. לא יוחזר לו.
9. הלקוח מאשר לעוה"ד לנכות ולקזז מתוך כל סכום שיתקבל עבורו את שכר הטרחה המגיעים לו בהתאם להסכם זה.
1. במידה ועוה"ד יחליט להפסיק את הטיפול בלקוח בשלב שלאחר הגשת תחשיבי הנזק/מוצגים ועד לסיום ההוכחות, ישלם עוה"ד ללקוח שכ"ט בשיעור של 2/3 משכר הטרחה המוסכם בסעיף 1.ד. להסכם זה.
2. כל מחלוקת או סכסוך בקשר לשכר הטרחה המגיע לעוה"ד הח"מ בגין טיפול בתביעה – ימסר לבוררות מוסכמת בפני בורר דן יחיד שימונה על ידי יו"ר ועד מחוז תל-אביב של לשכת עוה"ד.
3. ידוע ללקוח כי הסכם זה מהווה אף "הסכם בוררות" לכל דבר וענין.
4. יובהר כי במידה ויחולו חילוקי דעות בין עוה"ד ללקוח אשר מקורם בהתנהלות הלקוח במעשה או במחדל יהא רשאי עוה"ד להתפטר מייצוג לאחר שליחת מכתב התראה ללקוח וככל שבעקבות כך לא יוסר ו/או יתוקן המחדל, יהא רשאי עוה"ד להתפטר מניהול הגנת הלקוח, וזאת, מבלי שיושב ללקוח שכה"ט אשר שילם לעוה"ד כמפורט בסעיף 1 לעיל.



ולראיה באתי על החתום:

_______________





______________

          הלקוח






       עורך דין
